Før valget i 2011 var han lærer og rådgiver på Hovden Skigymnas/ Setesdal videregående skole, avdeling Hovden, hvor han underviste i naturfag, geografi, kommunikasjon og service og kroppsøving. Jon-Rolf Næss kommer fra Eydehavn. Han tok sin lærerutdanning på Kristiansand lærerhøgskole, hvor han var ferdig i 1986, og siden 1988 har han arbeidet på Hovden. Han har vært medlem av Bykle kommunestyre i tre perioder og var Arbeiderpartiets ordførerkandidat i Bykle 2011 og i 2015.